Diari Oficial de la Generalitat Valenciana


Sumari del DOGV 2820, del 05-09-1996 (1996/839127)

RESOLUCIÓ de 10 de juny de 1996, del director general d'Arquitectura i Habitatge, per la qual s'acredita el laboratori d'assaigs Proyex Valencia, SA, amb la referència 07007ST96.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2820

Data del DOGV
:   05-09-1996

Secció del DOGV
:   ALTRES DISPOSICIONS

Número del document
:   1996/839127


Data del document
:   10-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 10 de juny de 1996, del director general d'Arquitectura i Habitatge, per la qual s'acredita el laboratori d'assaigs Proyex Valencia, SA, amb la referència 07007ST96.   
El Sr. Fernando Landa Aristizábal, en nom i representació del laboratori d'assaigs Proyex Valencia, SA, sol·licita la credencial de laboratori d'assaigs en l'àrea de presa de mostres inalterades, assaigs i proves in situ de sòl (ST), de conformitat amb el Decret 173/1989, de 24 de novembre, del Consell de la Generalitat Valenciana.  
L'expedient s'ha tramitat de conformitat amb el Reial Decret 1.230/1989, de 13 d'octubre, i amb l'Ordre 5065, de 15 de febrer de 1990, del Ministeri d'Obres Públiques i Urbanisme, i en aquest consta que s'han complit tots els requisits reglamentaris.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General resol:  
Primer  
Acreditar el laboratori Proyex Valencia, SA, amb domicili social al carrer Sanchis Guarner, 25 d'Aldaia (València), en l'àrea de presa de mostres inalterades, assaigs i prova in situ de sòls (ST), amb la referència 07007ST96.  
   
Segon  
Aquesta credencial tindrà validesa en l'àmbit de la Comunitat Valenciana durant un període de cinc anys comptadors a partir de la data d'aquesta resolució, i queda supeditada al compliment de les condicions que estableixen el Decret 173/1989, de 24 de novembre, del Consell de la Generalitat Valenciana; l'Ordre de 15 de febrer de 1990 del Ministeri d'Obres Públiques i Urbanisme, i el Reial Decret 1.230/1989, de 13 d'octubre, i en particular a les indicades expressament en l'article 2 de les disposicions reguladores, del reial decret esmentat.  
Tercer  
Les inspeccions periòdiques per a la verificació del compliment de les condicions de la credencial durant el període dels cinc anys, les realitzaran els laboratoris de la Secció de Qualitat de l'Edificació de la Direcció General d'Arquitectura i Habitatge.  
Les despeses ocasionades pel seguiment de la credencial hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.  
Quart  
Qualsevol variació en les condicions que van servir de base per acreditar el laboratori s'haurà de comunicar a aquesta Direcció General en el moment en què es produïsca.  
   
Cinqué  
Aquesta resolució s'ha de comunicar a la Direcció General d'Habitatge i Urbanisme del Ministeri de Foment perquè inscriga aquesta laboratori en el Registre General de Laboratoris d'Assaig Acreditats amb la referència, 07007ST96.  
   
DISPOSICIó FINAL  
Aquesta resolució s'ha de publicar en el Diari Oficial de la Generalitat Valenciana, per a coneixement general.  
València, 10 de juny de 1996.- El director general d'Arquitectura i Habitatge: José María García Zarco.